Diari Oficial de la Generalitat Valenciana


Sumari del DOGV 7386, del 22-10-2014 (2014/9382)

Informació pública de la proposta de segona rectificació de la modificació puntual de les normes urbanístiques del pla general d'ordenació urbana.
--------------------------------------------------------------------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/9382


Data del document
:   08-10-2014

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de la proposta de segona rectificació de la modificació puntual de les normes urbanístiques del pla general d'ordenació urbana. [2014/9382]  
L'Ajuntament en Ple, en la sessió la ordinària que va tindre lloc el dia 25 de setembre de 2014, ha disposat sotmetre a informació pública la segona proposta de modificació puntual del Pla General d'Ordenació Urbana d'Oliva, articles 275, 276, 277, 282, 283 i 284 de les normes urbanístiques, i que fan referència a la regulació del règim d'usos en sòl no urbanitzable comú i no urbanitzable amb especial protecció agrícola, on es proposa la redacció següent:  
  
Capítol VI. Sòl no urbanitzable comú  
  
Article 275  
1. El sòl no urbanitzable comú (SNUC) es representa gràficament en els plànols P-1 i P-2 del vigent pla general i, si és el cas, en els corresponents plànols de classificació de sòl de les revisions de planejament que s'aproven definitivament.  
2. En el sòl classificat com a SNUC es permetran els usos que, amb caràcter general, es regulen en la Llei 5/2014, de 25 de juliol, de la Generalitat Valenciana, d'Ordenació del Territori, Urbanisme i Paisatge de la Comunitat Valenciana, i article 13 del Reial Decret Legislatiu 2/2008, de 20 de juny.  
3. Les construccions en SNUC amb destinació a arreus, magatzems, vivendes unifamiliars i elements auxiliars i explotacions equines no comercials necessitaran l'obtenció prèvia de la llicència municipal d'obres, sense perjuí de les autoritzacions sectorials i els informes que siguen legalment preceptius.  
Els usos regulats i descrits en l'article 197, apartats d, e i f de la Llei 5/2014, de 25 de juliol, necessitaran la tramitació i l'obtenció, amb caràcter previ a la llicència municipal, de la declaració d'interés comunitari.  
4. No necessitaran l'obtenció de la llicència municipal d'obres prèvia, ni del preceptiu informe de l'òrgan autonòmic competent quant a la matèria, aquells elements auxiliars directament vinculats a l'explotació agrícola, com ara cremadors de llenya i matèria vegetal, basses de reg amb capacitat igual o inferior a 6 m³ i que no s'eleven més de 40 cm sobre el nivell del sòl, xicotetes construccions destinades a albergar comptadors i capçals de reg que no superen els 2 m² construïts i els elements dels sistemes tradicionals de reg com ara canalitzacions, sifons i pous de registre.  
Tots estos elements auxiliars s'han de subjectar al que disposa l'ordenança municipal reguladora del medi rural (BOP núm. 228, del 26.08.2002) i al règim jurídic de declaració responsable en la forma que es regula en l'article 222 de la Llei 5/2014, de 25 de juliol, i es disposa, per a estos casos, un procediment simplificat a través de l'ordenança municipal que, en el seu moment, s'aprove.  
Estos elements auxiliars no computaran als efectes de la superfície màxima construïda.  
Pel que fa a distàncies mínimes a llindes i camins, únicament els cremadors i les basses de reg hauran de guardar les mateixes distàncies que les construccions per a arreus de cultiu (art. 276, punts 1 i 2).  
5. Als efectes de còmput de les superfícies mínimes de parcel·les que es regulen en els articles 276, 277, 277 bis A, 277 bis B, 277 bis C, no bastarà la simple confrontació de les parcel·les cadastrals afectades, serà necessari, amb caràcter previ a l'inici de qualsevol tramitació, l'agrupació de les parcel·les afectades i la corresponent inscripció registral, el certificat de la qual quedarà incorporada a l'expedient administratiu.  
6. La superfície mínima de la parcel·la que es fixe quedarà en tot cas vinculada legalment a les obres, construccions i instal·lacions i les seues corresponents activitats o usos. L'Ajuntament, en el moment de l'atorgament de la llicència, haurà de fer constar esta circumstància en el Registre de la Propietat.   
  
Article 276  
1. Les construccions destinades a arreus de cultiu, en parcel·les de superfície igual o inferior a 5.000 metres quadrats, han de complir les condicions i els requisits següents:  
Superfície construïda màxima 12 m²  
Alçària màxima 3 metres  
Separació mínima a camins 5 metres  
Separació mínima a llindes 2 metres  
Nombre de plantes 1  
  
2. Les construccions destinades a arreus de cultiu, en parcel·les de superfície superior a 5.000 metres quadrats, han de complir les condicions i els requisits següents:  
  
Superfície construïda màxima 25 m²  
Alçària màxima 3 metres  
Separació mínima a camins 5 metres  
Separació mínima a llindes 2 metres  
Nombre de plantes 1  
  
3. Estes construccions podran compatibilitzar-se amb els elements i instal·lacions auxiliars descrites en el punt 4t de l'article 275.  
  
Article 277  
1. En SNUC es podran autoritzar construccions amb destinació a magatzem agrícola, a fi de guardar maquinària agrícola, adobs i materials propis de l'explotació, sempre que s'acredite una superfície mínima de parcel·la de 10.000 metres quadrats. Estes construccions han de complir les condicions i els requisits següents:  
  
Superfície construïda màxima 120 m²  
Alçària màxima 5 metres  
Separació mínima a camins 5 metres  
Separació mínima a llindes 5 metres  
Nombre de plantes 1  
Ocupació màxima de parcel·la 0,40%  
  
2. Si en una mateixa parcel·la cadastral de superfície igual o superior a 10.000 m² hi ha una o més d'arreus de cultiu, no podrà autoritzar-se la construcció d'un magatzem agrícola si, prèviament, no es demolixen les d'arreus. Igualment, una vegada autoritzada la construcció d'un magatzem agrícola, no podran autoritzar-se, per a la mateixa parcel·la, la construcció per a arreus de cultiu.  
3. Estes construccions podran compatibilitzar-se amb els elements i instal·lacions auxiliars descrites en el punt 4t de l'article 275.  
  
Article 277.bis A  
1. En SNUC podrà autoritzar-se la construcció de vivendes unifamiliars que se subjectaren a les condicions i els requisits següents:  
  
Superfície construïda màxima 400 m².  
Alçària màxima 7 metres  
Separació mínima a camins 5 metres  
Separació mínima a llindes 5 metres  
Nombre de plantes 2  
Ocupació màxima de la parcel·la 2%  
Coeficient edificabilitat 0,02 m²t/m²  
  
2. Les vivendes unifamiliars únicament podran autoritzar-se en parcel·les cadastrals de superfície igual o superior a 10.000 m². La superfície construïda de 400 m² es considera la màxima autoritzable siga quina siga la dimensió superficial de la parcel·la.  
3. Podran autoritzar-se construccions auxiliars sense obra de fàbrica sobre la rasant natural, com ara soterranis, depuradores, piscines, la superfície de les quals no excedisca l'ocupada per l'edificació.  
4. Estes construccions podran compatibilitzar-se amb els elements i instal·lacions auxiliars descrites en el punt 4t de l'article 275.  
  
Article 277.bis B  
1. En SNUC podrà autoritzar-se la construcció d'instal·lacions equines no comercials, entenent per tals aquelles que es regulen en el Decret 119/2010, de 27 d'agost.  
2. En parcel·les cadastrals amb una superfície no superior a 2.500 m², les instal·lacions equines s'han de subjectar a les condicions i les característiques constructives següents:  
La superfície màxima d'ocupació de la parcel·la serà del 2%  
Si es projecta una pista d'entrenament, la superfície màxima d'ocupació de la parcel·la, incloent-hi les instal·lacions i la pista, serà del 50%; i ha de quedar la resta de la parcel·la lliure de construcció o edificació, i dedicat a l'ús agrari o forestal, o, si és el cas, en el seu estat natural primitiu.  
La superfície construïda màxima serà de 50 m².  
La distància mínima a llindes serà de 5 metres  
La distància mínima a camins serà de 5 metres  
L'alçària màxima de la instal·lació serà de 3,50 metres  
El nombre de plantes serà d'una.  
  
3. Les instal·lacions i quadres hauran de situar-se a una distància mínima de 100 metres de qualsevol vivenda exterior a la parcel·la, des del punt de la vivenda més pròxim a la instal·lació equina, excepte en aquells casos en què la disposició i la configuració perimetral i superficial de la parcel·la no permeta guardar esta distància mínima de separació, circumstància esta que haurà de justificar-se adequadament en l'expedient. En estos casos excepcionals, la instal·lació equina sol·licitada haurà d'emplaçar-se en un punt el més allunyat possible de la vivenda exterior més pròxima.  
4. En parcel·les cadastrals amb una superfície superior a 2.500 m², les instal·lacions equines s'han de subjectar a les condicions i les característiques constructives descrites en el punt anterior, a excepció de la superfície màxima construïda, que serà de 120 m².  
5. En parcel·les cadastrals amb una superfície igual o superior a 10.000 m² podrà autoritzar-se la construcció de vivendes unifamiliars i instal·lacions equines no comercials de capacitat xicoteta. L'ocupació màxima de la parcel·la serà, computant les pistes d'entrenament, del 50%. Es permetrà la construcció de magatzems coberts sense tancament fins a 50 m². Els paràmetres constructius seran els corresponents a cada tipus d'instal·lació segons les presents normes, fins i tot la limitació de les superfícies màximes respectives.  
6. Estes construccions podran compatibilitzar-se amb els elements i les instal·lacions auxiliars descrites en el punt 4t de l'article 275.  
  
Article 277.bis C  
1. En parcel·les cadastrals amb una superfície igual o superior a 10.000 m² podrà autoritzar-se la construcció de vivendes unifamiliars i d'arreus de cultiu o magatzems agrícoles. Els paràmetres constructius seran els corresponents a cada tipus d'instal·lació segons estes normes, fins i tot la limitació d'ocupació i/o superfícies màximes respectives.  
  
2. Estes construccions podran compatibilitzar-se amb els elements i instal·lacions auxiliars descrites en el punt 4t de l'article 275.  
  
Capítol VII. Sòl no urbanitzable protegit  
Secció 4a. Medi natural. Agrícola  
  
Article 282  
1. El sòl no urbanitzable. Medi natural agrícola (SNUMNA) es grafia en els plànols P-1 i P-2 del vigent pla general i, si és el cas, en els corresponents plànols de classificació de sòl de les revisions de planejament que s'aproven definitivament.  
2. En el sòl classificat com a SNUMNA es permetran els usos que, amb caràcter general, es regulen en la Llei 5/2014, de 25 de juliol, de la Generalitat Valenciana, i article 13.4 del Reial Decret Legislatiu 2/2008, de 20 de juny.  
3. Les construccions en SNUMNA amb destinació a arreus, magatzems, vivendes unifamiliars i elements auxiliars i explotacions equines no comercials necessitaran l'obtenció prèvia de la llicència municipal d'obres, sense perjuí de les autoritzacions sectorials i els informes que siguen legalment preceptius.  
4. Els usos regulats i descrits en l'article 197.d, e i f de la Llei 5/2014, de 25 de juliol, necessitaran la tramitació i l'obtenció, amb caràcter previ a la llicència municipal, de la declaració d'interés comunitari, sempre que es tracte d'activitats industrials, productives i terciàries directament relacionades amb l'explotació, producció i comercialització agropecuària.  
5. Amb caràcter extraordinari en SNUMNA podran autoritzar-se o, si és el cas, legalitzar-se activitats industrials i terciàries no relacionades directament amb l'explotació, producció i comercialització agropecuària, a través de la preceptiva declaració d'interés comunitari, existents abans de l'entrada en vigor de la Llei 4/1992, de 5 de juny, de la Generalitat Valenciana, en els casos de:  
a) La no-procedència d'adoptar respecte d'estes qualssevol mesures de protecció i restabliment de la legalitat urbanística.  
b) Les ampliacions no podran superar la mitat de la superfície que estiga ja construïda. Límits estos que no podran ser sobrepassats per mitjà de la successiva obtenció d'altres declaracions d'interés comunitari.  
En tot cas, per a l'atorgament de l'autorització d'estes obres, s'exigirà l'adequada connexió amb el sistema viari així com suficiència d'abastiment, sanejament i depuració d'aigües, així com la justificació de l'adequació o idoneïtat de l'emplaçament proposat i la pèrdua, total o parcial, de les condicions agrícoles d'este.  
  
6. No necessitaran l'obtenció de la llicència municipal d'obres prèvia, ni de l'informe preceptiu de l'òrgan autonòmic competent quant a la matèria, aquells elements auxiliars directament vinculats a l'explotació agrícola, com ara cremadors de llenya i matèria vegetal, basses de reg amb capacitat igual o inferior a 6 m³ i que no s'eleven més de 40 cm del nivell del sòl, construccions xicotetes destinades a albergar comptadors i capçals de reg que no superen 2 m² construïts i els elements dels sistemes tradicionals de reg com ara canalitzacions, sifons i pous de registre.  
  
Tots estos elements auxiliars se subjectaran al que disposa l'ordenança municipal reguladora del medi rural (BOP núm. 228, del 26.08.2002) i al règim jurídic de declaració responsable en la forma que es regula en l'article 222 de la Llei 5/2014, de 25 de juliol, i es disposa, per a estos casos, un procediment simplificat a través de l'ordenança municipal que, en el seu moment, s'aprove.  
Estos elements auxiliars no computaran als efectes de la superfície màxima construïda.  
Pel que fa a distàncies mínimes a llindes i camins, únicament els cremadors i les basses de reg hauran de guardar les mateixes distàncies que les construccions per a apers de cultiu (art. 276, punts 1 i 2).  
7. Als efectes de còmput de les superfícies mínimes de parcel·les que es regulen en els articles 283 i 284, no bastarà la simple confrontació de les parcel·les cadastrals afectades, i caldrà, amb caràcter previ a l'inici de qualsevol tramitació, l'agrupació de les parcel·les afectades i la corresponent inscripció registral, el certificat del qual quedarà incorporat a l'expedient administratiu.  
8. La superfície mínima de la parcel·la que es fixe quedarà en tot cas vinculada legalment a les obres, construccions i instal·lacions i les seues corresponents activitats o usos. L'Ajuntament, en el moment de l'atorgament de la llicència, haurà de fer constar esta circumstància en el Registre de la Propietat.  
  
Article 283  
En SNUMNA es podran autoritzar edificacions destinades a arreus de cultiu, magatzems agrícoles, elements auxiliars i explotacions equines no comercials en els termes i les condicions que es regulen en els articles 276, 277, 277 bis B i 277 bis C.  
  
Article 284  
En SNUMNA es podran autoritzar vivendes unifamiliars vinculades a l'explotació agrícola, en els termes i les condicions que es regulen en l'article 277 bis A i 277 bis C.  
  
Esta modificació se sotmet a informació pública pel període d'un mes comptador a partir de l'endemà de la publicació d'este anunci en el Diari Oficial de la Comunitat Valenciana, en la forma prevista en l'article 94 en relació amb l'article 83.2.a de la Llei 16/2005, de 30 de desembre.  
L'expedient i la documentació estan exposats en el Departament d'Urbanisme de l'Ajuntament d'Oliva perquè les persones interessades puguen examinar-lo i consultar-lo.  
  
Oliva, 8 d'octubre de 2014.- L'alcalde: Salvador Fuster Mestre.